C 349/140
DA
Den Europæiske Unions Tidende
29.9.2023
— fremskynde overgangen til et mere bæredygtigt transportsystem, der er baseret på multimodalitet, og hvor en væsentlig del af de 75 % af den indenlandske fragt, der i dag transporteres ad vej, vil overgå til jernbaner og indre vandveje — gøre EU's økonomi mere modstandsdygtig over for chok, omfattende forstyrrelser i forsyningskæderne og begrænsninger i adgangen til ressourcer, f.eks.
i de tilfælde, hvor visse lande anvender fossil energi som våben, og hvor råstoffer til batteridrevne køretøjer kun indkøbes og forarbejdes fra nogle få lande uden for EU.
4.10.
Dette kræver følgende:
4.10.1.
Forløbet for reduktion af CO2-emissioner skal være afpasset efter industrisektorens kapacitet til at omstille sig, og transportoperatørerne skal kunne følge med i forhold til omkostninger og driftseffektivitet.
De foreslåede mål skal være forenelige med den tid, det tager at omstille eksisterende produktionsanlæg og opføre nye, etablere opladningsinfrastruktur, sikre forsyningen af nøglekomponenter og råstoffer, skabe førende markeder og uddanne arbejdsstyrken.
4.10.2.
Dekarboniseringen (af flåden) skal ske i takt med gennemførelsen af EU's industriplan for den grønne pagt og vigtige projekter af fælleseuropæisk interesse, som skal bidrage til udviklingen af centrale forsyningskæder for sektoren i Europa, såsom ren brint, batterier og mikroelektronik.
Emissionsforløbet skal derudover være i tråd med målene i den europæiske grønne pagt samt EU's strategi for bæredygtig og intelligent mobilitet. 4.11.
Som det fremgår af tidligere udtalelser, mener EØSU, at en bedre koordinering af miljølovgivningen rettet mod vejtransport er afgørende for en vellykket omstilling af industrien (f.eks.
Euro 7, AFIR og eurovignet) (20), og udvalget efterlyser en sammenhængende lovgivningsmæssig tilgang. 4.12.
EØSU bemærker i tråd med sine tidligere udtalelser (21), at den foreslåede forordning, der bygger på tilgangen med måling ved udstødningsrøret, på trods af de mange fordele ved elektriske og brintdrevne fremdriftssystemer, skal suppleres af andre politikinstrumenter for at tilskynde til anvendelse af vedvarende, ikkefossile brændstoffer for den del af flåden, der kører på forbrændingsmotor.
Fit for 55-pakken skal sikre en livscyklustilgang og forhindre, at dekarboniseringen af vejtransporten fører til, at emissionerne flyttes længere op i værdikæden.
Revisionen af EU's emissionshandelssystem og direktivet om vedvarende energi (22) skal sikre, at dekarboniseringen af både vejtransporten og elproduktionen sker med samme hastighed. 4.13.
I forbindelse med omstillingen skal EU sikre fair konkurrence for de europæiske producenter af originaludstyr (OEM'er) og transportvirksomheder på nationale og internationale markeder. 4.14.
Udvalget understreger endvidere, at transportvirksomheder og operatører — navnlig SMV'er — har behov for kapacitetsopbygning og støtte til at opfylde de indberetningsforpligtelser, der indføres ved forordningen, herunder det foreslåede centrale register over tunge køretøjer. 4.15.
For så vidt angår bybusser, fremhæver EØSU behovet for at fritage busser, der også anvendes til transport mellem byer, fra det specifikke nulemissionskrav for bybusser.
(20)
(21)
(22)
Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om typegodkendelse af motorkøretøjer og motorer samt af systemer, komponenter og separate tekniske enheder til sådanne køretøjer med hensyn til emissioner og batteriers holdbarhed (Euro 7) og om ophævelse af forordning (EF) nr.
715/2007 og (EF) nr.
595/2009 (COM(2022) 586 final — 2022/0365(COD)) (EUT C 228 af 29.6.2023, s. 103), Det Europæiske Økonomiske og Sociale Udvalgs udtalelse om »EU's mobilitetsstrategi og EU's industrielle værdikæder: en strategi for bilindustriens økosystemer« (initiativudtalelse) (EUT C 105 af 4.3.2022, s. 26) og Det Europæiske Økonomiske og Sociale Udvalgs udtalelse om forslag til Europa-Parlamentets og Rådets direktiv om ændring af direktiv 1999/62/EF om afgifter på tunge godskøretøjer for benyttelse af visse infrastrukturer (COM(2017) 275 final — 2017/0114 (COD)) og om forslag til Rådets direktiv om ændring af direktiv 1999/62/EF om afgifter på tunge godskøretøjer for benyttelse af visse infrastrukturer, for så vidt angår visse bestemmelser om afgifter på køretøjer (COM(2017) 276 final — 2017/0115 (CNS)) (EUT C 81 af 2.3.2018, s. 188).
Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om fastsættelse af præstationsnormer for nye personbilers og nye lette erhvervskøretøjers emissioner inden for Unionens integrerede tilgang til nedbringelse af CO2-emissionerne fra personbiler og lette erhvervskøretøjer og om ændring af forordning (EF) nr.
715/2007 (COM(2017) 676 final — 2017/0293 (COD)) (EUT C 227, 28.6.2018, s.
52) og Det Europæiske Økonomiske og Sociale Udvalgs udtalelse om »forslag til Europa-Parlamentets og Rådets forordning om ændring af forordning (EU) 2019/631 for så vidt angår styrkelse af præstationsnormerne for nye personbilers og nye lette erhvervskøretøjers CO2-emissioner i overensstemmelse med Unionens øgede klimaambitioner« (COM(2021) 556 final — 2021/0197(COD)) (EUT C 194, 12.5.2022, s. 81).
Europa-Parlamentets og Rådets direktiv (EU) 2018/2001 af 11. december 2018 om fremme af anvendelsen af energi fra vedvarende energikilder (EUT L 328 af 21.12.2018, s. 82).